‘বার্ড ফ্লু’-তে মৃত্যু মার্কিন নাগরিকের! উদ্বেগ আমেরিকায়

ওয়েব ডেস্ক : আমেরিকায় (America) প্রাণ হারিয়েছেন এক নাগরিক। তাঁর মৃত্যুকে কেন্দ্র করেই শঙ্কার মেঘ ঘনাচ্ছে সেখানে। জানা যাচ্ছে, ওই ব্যক্তির মৃত্যু হয়েছে এইচ৫এন৫ ভাইরাসে (H5N5 Virus)। যেটিকে ‘বার্ড ফ্লু’ (Bird Flu) নামেই সবাই চেনে। তবে ওই ব্যক্তির শরীরে যে স্ট্রেন পাওয়া গিয়েছে তা আগে কারোর শরীরে দেখা যায়নি। যে কারণে উদ্বেগ বেড়েছে সেখানে।

সিএনএনের এক প্রতিবেদনে উল্লেখ করা হয়েছে, এর থেকে আপাতত কোনও বড় ক্ষতির আশঙ্কা নেই। কিন্তু গবেষক ডক্টর বিচার্ড ওয়েবির বলেছেন, এই ভাইরাসের মধ্যে মাহামনারীর বীজ থাকতে পারে। তিনি আরও বলেছেন, এ নিয়ে তর্ক-বিতর্ক করা যেতেই পারে। কিন্তু এ নিয়ে উত্তর দেবে সময়ই।

আরও খবর : ভয়াবহ দুর্ঘটনা সুইডেনে! মৃত্যু হল ৩ জনের, আহত অনেকে

জানা যাচ্ছে, চলতি বছরের শুরু থেকে এখনও পর্যন্ত ৭০ জন বার্ড ফ্লুতে আক্রান্ত হয়েছেন। যার মধ্যে মৃত্যু হয়েছে এক জনের। তবে সম্প্রতি যে মৃত্যুর ঘটনা ঘটেছে, তা নিয়ে উদ্বেগ বেড়েছে আমেরিকায়। তার শরীরে বার্ড ফ্লু-র (Bird Flu) স্ট্রেন পাওয়া গিয়েছে। তবে জানা যাচ্ছে, ওই ব্যক্তি অন্যান্য সমস্যা নিয়ে হাসপাতালে ভর্তি হয়েছিলেন।

তবে প্রশ্ন উঠছে, ওই ব্যক্তির শরীরে এই ভাইরাস কোথা থেকে এল? ধারণা করা হচ্ছে, বাড়ির পিছনে তাকা পোল্টি ফার্ম থেকেই এই ভাইরাসে আক্রান্ত হয়েছেন তিনি। আর এই ভাইরাসে আক্রান্ত হলে, জ্বর হয়, সঙ্গে লাল হয়ে যায় চোখ। তবে এর কারণে অন্যান্য সমস্যাও দেখা দিতে পারে শরীরে। ফলে যাঁরা পাখি বা গবাদি পশুপালন করেন, তাঁদের সতর্ক থাকার পরামর্শ দেওয়া হয়েছে।